ಆಸ್ಟ್ರೇಲಿಯಾದಾದ್ಯಂತ ಇರುವ ಬಹುತೇಕ ಆವಾಸಸ್ಥಾನಗಳಲ್ಲಿ ಎಮುಗಳು ವಾಸಿಸುತ್ತವೆಯಾದರೂ, ಪೆಡಸುಪರ್ಣಿ ಕಾಡು ಮತ್ತು ಹುಲ್ಲುಗಾವಲು ಕಾಡುಪ್ರದೇಶದ ವಲಯಗಳಲ್ಲಿ ಅವು ಅತ್ಯಂತ ಸಾಮಾನ್ಯವಾಗಿ ಕಂಡುಬರುತ್ತವೆ ಮತ್ತು ತೇವದ ಕಾಲಗಳ ಅವಧಿಯನ್ನು ಹೊರತುಪಡಿಸಿ, ಜನನಿಬಿಡತೆಯನ್ನು ಹೊಂದಿರುವ ಮತ್ತು ಅತಿ ಶುಷ್ಕ ಪ್ರದೇಶಗಳಲ್ಲಿ ಅಷ್ಟಾಗಿ ಕಂಡುಬರುವುದಿಲ್ಲ. ಎಮುಗಳು ಪ್ರಧಾನವಾಗಿ ಜೊತೆಜೊತೆಯಾಗಿ ಸಂಚರಿಸುತ್ತವೆ, ಮತ್ತು ಅವು ಅಗಾಧವಾದ ಹಿಂಡುಗಳನ್ನು ರೂಪಿಸಬಲ್ಲ ಸಂದರ್ಭದಲ್ಲೇ, ಇದೊಂದು ಅಸಾಧಾರಣವಾದ ಸಾಮಾಜಿಕ ನಡವಳಿಕೆಯಾಗಿದ್ದು, ಆಹಾರದ ಮೂಲಗಳ ಕಡೆಗೆ ಚಲಿಸುವ ಒಂದು ಸಾಮಾನ್ಯ ಅಗತ್ಯದಿಂದ ಅದು ಉದ್ಭವಿಸುತ್ತದೆ. ಸಮೃದ್ಧವಾದ ಹುಲ್ಲುಗಾವಲು ಪ್ರದೇಶಗಳನ್ನು ತಲುಪುವ ಸಲುವಾಗಿ ಸುದೀರ್ಘ ಅಂತರವನ್ನು ಎಮುಗಳು ಕ್ರಮಿಸುತ್ತವೆ ಎಂದು ಕಂಡುಬಂದಿದೆ. ಪಶ್ಚಿಮ ಆಸ್ಟ್ರೇಲಿಯಾದಲ್ಲಿ, ಎಮುವಿನ ಚಲನೆಗಳು ಒಂದು ಸ್ಪಷ್ಟವಾದ ಋತುವಿನ ಮಾದರಿಯನ್ನು, ಅಂದರೆ ಬೇಸಿಗೆಯಲ್ಲಿ ಉತ್ತರದ ಕಡೆಗೂ ಚಳಿಗಾಲದಲ್ಲಿ ದಕ್ಷಿಣದ ಕಡೆಗೂ ಚಲಿಸುವ ಮಾದರಿಯನ್ನು ಅನುಸರಿಸುತ್ತವೆ. ಪೂರ್ವ ತೀರದಲ್ಲಿನ ಅವುಗಳ ಅಲೆದಾಟಗಳು ಒಂದು ನಿರ್ದಿಷ್ಟ ಮಾದರಿಯನ್ನು ಅನುಸರಿಸಿದಂತೆ ಕಾಣುವುದಿಲ್ಲ. ಅಗತ್ಯ ಕಂಡುಬಂದಾಗಲೆಲ್ಲಾ ಈಜುವ ಸಾಮರ್ಥ್ಯವನ್ನೂ ಸಹ ಎಮುಗಳು ಹೊಂದಿವೆ. 
ನಾಗರಿಕತೆಯ ಅಸ್ತಿತ್ವವಿರುವ ಪ್ರದೇಶವನ್ನು ಸಮೀಪಿಸುತ್ತಿರುವ ಕುರಿತು ಎಮು ಪಕ್ಷಿಯೊಂದಕ್ಕೆ ಎಚ್ಚರವಿರುತ್ತದೆಯಾದರೂ, ಕೃಷಿ ಮಾಡಿರದ ನೈಸರ್ಗಿಕ ಪರಿಸ್ಥಿತಿಯಲ್ಲಿ ವಾಸವಾಗಿರುವ ಮನುಷ್ಯರ ಸಣ್ಣ ಗುಂಪುಗಳು ಅವುಗಳನ್ನು ಆಹಾರದ ಮೂಲಕ ಪ್ರಚೋದಿಸಿದಾಗ ಎಮುಗಳು ಅವರ ಬಳಿಗೆ ಸಾಗುತ್ತವೆ. ವಾಸ್ತವವಾಗಿ, ಅವುಗಳಿಗೆ ಆಹಾರವನ್ನು ನೀಡದಿದ್ದರೂ ಸಹ, ಅವು ತಮ್ಮತಮ್ಮೊಳಗೇ ಸತತವಾಗಿ ನೆರವಾಗುವ ನಡವಳಿಕೆಯನ್ನು ತೋರಿಸುತ್ತವೆ.

ವರ್ಗೀಕರಣ
ಸಂರಕ್ಷಣೆಯ ಸ್ಥಿತಿಗತಿ
ಮಾನವರ ಮೇಲಿನ ದಾಳಿಗಳು
ಪರಿಸರ ವೃತ್ತಾಂತ ಮತ್ತು ನಡವಳಿಕೆ